ApstiprinātS
Sabiedrības ar ierobežotu atbildību “Labiekārtošana-D” Iepirkuma komisijas
2018.gada 19.jūnija sēdē, prot.Nr.2

Iepirkums Publisko iepirkumu likuma 9.panta noteiktajā kārtībā

 **„Žoga komplektējošo daļu un to elementu iegāde un piegāde”**

identifikācijas numurs L 2018/20

**Atbildes sniegšana uz uzdoto jautājumu Nr.1**

 Sabiedrības ar ierobežotu atbildību “Labiekārtošana-D” Iepirkuma komisija 2018.gada 19.jūnija sēdē (prot.Nr.2) ir izskatījusi pretendenta uzdoto jautājumu un sniedz uz to atbildi:

***Jautājums:***

*„Vai ir iespējams mainīt Iepirkuma nolikuma* *3.pielikuma “TEHNISKĀ SPECIFIKĀCIJA”4.punkta prasības, izsakot tās sekojošā redakcijā:*

*4. Piegādes laiks: 30 darba dienu laikā pēc līguma parakstīšanas.”*

***Atbilde uz jautājumu:***

„Iepirkuma nolikuma 3.pielikuma “TEHNISKĀ SPECIFIKĀCIJA” 1.punktā ir norādīts, ka iepirkuma mērķis ir nodrošināt metinātā sieta paneļu žoga komplektējošo daļu un to elementu iegādi, piegādi un atsavināšanu Pasūtītāja (turpmāk - Sabiedrība) žogu izbūves darbiem būvobjektā “Futbola laukuma un sporta laukumu izbūve Ruģeļu mikrorajonā, Daugavpilī” (turpmāk – būvdarbi). Minētos būvdarbus Sabiedrība veic cita pasūtītāja labā, atklātā konkursa “Futbola laukuma un sporta laukumu izbūve Ruģeļu mikrorajonā, Daugavpilī”, ID Nr.2017/149, ietvaros. Būvdarbu izpildes termiņš objektam tiek noteikts trīs mēneši. Līdz ar to Sabiedrība ir ierobežota būvdarbu izpildes termiņos. Tapāt, iepirkuma piedāvājumu izvērtēšanas, uzvarētaja noteikšanas un iepirkuma līguma noslēgšanas procedūra aizņem noteiktu laiku. Savukārt, iepirkuma komisija uzskata, ka iepirkuma priekšmeta piegādes termiņš ir samērīgs, jo iepirkuma uzvarētajam pastāv iespēja veikt darbības, saistītas ar iepirkuma līguma izpildi nekavējoties, pēc paziņojuma par līguma tiesību piešķiršanu saņemšanas. Bez tam Publisko iepirkumu likuma 9.panta veiktajiem iepirkumiem nav paredzēta iespēja un kārtība, kādā nolikumā būtu veicami grozījumi. Līdz ar to iepirkuma nolikums nav grozāms.”

Sabiedrības ar ierobežotu atbildību “Labiekārtošana-D”

Iepirkuma komisijas priekšsēdētājs M.Garkuls

19.06.2018.